Pentax K-x saab kenasti hakkama ka üliküllastunud toonide jäädvustamisega. Selle stseeni valgustamiseks kasutasin kahte juhtmevabalt sünkroniseeritud AF-360FGZ välklampi. Tamron 90/2.8 Macro, ISO200, 1/180s, f/11, PEF. Konverditud tarkvaraga Pentax Photo Laboratory 4.11.  Päris uute võimalustena on lisandunud nn. krossimist (eeskätt  slaidfilmi negatiivi kombel ilmutamist) ja mitmiksäri jäljendavad funktsioonid. Viimane toimib ka RAW-failidele. Ma ei oska muidugi ennustada, kui paljudele mängufotoka või krossimise jäljendamine otse kaameras otseselt vajalik võiks olla, kuid ära proovida võib need ju ikka - kui sellest ehk head pilti ei saagi, saate vähemalt uudishimu rahuldatud ja ehk tõmbab näogi naerule.